Laajalahteen rakennettiin kauppakeskittymä, jonne ei ole kävely- ja pyöräily-yhteyttä ja jonka edustalla on ojaan vievä suojatie.

Brediksen kauppapuiston edustalla kulkee suojatie, joka päätyy ojaan. Pyörällä ja kävellen kauppapuistoon saapuvat joutuvat koukkaamaan alueelle ajoradan kautta. Kuva on joulukuulta. Työmaa-aitoja on poistettu alueelta sen jälkeen, kun HS Espoo oli Bredikseen yhteydessä alueen liikennejärjestelyistä.­

Ehkä kävelijät ja pyöräilijät on yksinkertaisesti unohdettu. Sellainen tunnelma jää, kun katselee Laajalahden uuden kauppapuiston Brediksen alueen kävely- ja pyöräily-ympäristöä.

Kauppapuiston tonttiliittymän kohdalla Sinimäentiellä yhdistetty kävely- ja pyörätie päättyy viheralueeseen ja korkeisiin reunakiviin jotka ohjaavat kävelijät ja pyöräilijät Brediksestä katsottuna täysin päinvastaiseen suuntaan tien yli. Päästäkseen Brediksen kauppapuiston alueelle kävelijöiden ja pyöräilijöiden on siis siirryttävä kulkemaan ajoradalle.